fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi nb ru de fi fi fi fi fi fi fi fi fi fi fi fi fi fi fi fi fi fi fi fi de en ru fi fi fi fi fi fi fi fi fi fi fi fi fi fi fi fi fi fi fi fi nb fi fi fi fi fi fi fi fi fi fi fi fi fi en fi en fi fi fi fi fi
Viisi kuluttajatrendiä vuodelle | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Viisi kuluttajatrendiä vuodelle 2022: DIY-matkailusta notkeampiin elämäntyyleihin
Viisi kuluttajatrendiä vuodelle 2022: DIY-matkailusta notkeampiin elämäntyyleihin
Koronapandemia on muuttanut kuluttajakäyttäytymistä, ja pitkittyneen kriisin myötä vaikutukset ulottuvat kauas tulevaisuuteen. Pandemia on kiihdyttänyt olemassa olevia trendejä sekä luonut arkeen uusia rutiineja ja tapoja. Ihmiset kaipaavat yhdessä koettavia elämyksiä ja tunnetta vapaudesta, mutta ne eivät välttämättä toteudu lähitulevaisuudessa perinteisin tavoin
VTT on seurannut kuluttajakäyttäytymisen muutosta tiiviisti koko korona-ajan. Heti kriisin alussa ennakoimme kulutuksen muutosta Helsingin Sanomissa. Viime syksyllä seurasimme 27 suomalaisen pandemian aikaista elämäntapaa kolmen kuukauden ajan, ja tunnistimme neljä elämäntapojen kehityskulkua, jotka antavat suuntaa pandemian jälkeiselle arjelle. Myös kansainvälinen tutkimus kulutuskäyttäytymisestä korona-aikana on ollut vilkasta.
Maailmantalous on elpymässä rokotusten edistymisen, rajoitusten purkamisen ja voimakkaan elvytyksen ansiosta. Vaikka pandemia ei ole ohi ja horisontissa siintää paljon epävarmuuksia, on hyvä hetki tarkastella kulutuskäyttäytymisen trendejä tulevalle vuodelle.
Oman tilan tarve vie luontoon ja autoilemaan
Ihmiset ovat tottuneet turvaväleihin, väljyyteen tiloissa, ja esimerkiksi kontaktittomaan maksamiseen. Kuluttajat haluavat liikkua yksityisesti, mistä kertoo autokaupan kuumentuminen. Omaa tilaa haetaan luonnossa liikkumisesta ja vapaa-ajan asunnoista.
Esimerkiksi Suomessakin yhä näkyvämmäksi tullut van life –trendi, matkustelu itse tuunatulla retkeilyautolla, yhdistää monia edellä mainituista kuluttajatarpeista. Omaan tilaan liittyvien trendien voi ennakoida jatkuvan, koska elämäntavalliset muutokset on koettu mielekkäiksi, niihin liittyy isoja investointeja ja etäisyyksien pitäminen on ehkäissyt koronan lisäksi muita tartuntatauteja.
Notkeampi elämäntapa muuttaa arjen rytmiä
Läpi korona-ajan mielipidekyselyt ovat kertoneet, että työntekijät ja työnantajat ovat monilta osin tyytyväisiä lisääntyneeseen etätyöhön. Toisaalta pandemian pitkittyessä etätyö on puuduttanut yhä enemmän, ja etenkin nuorten etäopiskelu on aiheuttanut myös psyykkistä oireilua.
Tulevaisuudessa yleistyvät etenkin erilaiset hybridimallit, joissa sekä toimisto- että etätyöllä on oma roolinsa. Tämä vaikuttaa siihen, miten kuluttajien arjen reitit muodostuvat, missä he haluavat asua ja mitä he kodin ominaisuuksilta odottavat. Kuluttajat pukeutuvat rennommin ja syömisen ”välipalaistuminen” voimistuu.
Ajan, tilan ja sijainnin roolit monipuolistuvat: ihmiset tekevät samoja asioita kuin ennen, mutta vahvemmin omien aikataulujen ja preferenssien mukaisesti (WGSN 2021). Liiketoimintamahdollisuuksia liittyy mm. kotitoimistojen varusteluun, yritysten toimipisteiden uudelleenjärjestelyyn ja liikkumisen ratkaisuihin.
Selkeät tuotteet ja palvelut auttavat suunnistamaan hyvinvointitrendien viidakossa
Pandemia on pakottanut ihmiset tarkastelemaan omaa terveyttään uusista näkökulmista. Terveydestä on tullut yhä näkyvämpi ja konkreettisempia asia, kun läsnä on uudenlainen terveysuhka. Korona-ajalla on ollut monia välillisiä terveysvaikutuksia: osa ihmisistä on innostunut liikkumaan, osa puolestaan on passivoitunut kotiin, ja esimerkiksi monilla yksin asuvilla on ollut vaikeaa henkisesti. Samalla erilaisten hyvinvointituotteiden ja -palveluiden markkina on jatkanut kasvuaan, ja tarjolla on kaikkea huipputeknisistä itsensä mittaamisen laitteista ayahuasca-retriitteihin. Brändien täytyy tarjota kuluttajille selkeitä tuotteita ja palveluja, joilla ihmiset voivat ylläpitää korona-aikana virinnyttä kiinnostusta hyvinvointiin. Helppojen ratkaisujen ja pintapuolisen oireiden hoitamisen sijaan halutaan perustavampia tapoja parantaa hyvinvointia (Euromonitor 2021).
Verkkokaupan ja myymälöiden roolijako kirkastuu
Korona-aika on kiihdyttänyt digitalisaatiota kaikilla elämän osa-alueilla, joista verkkokaupan kasvu on yksi merkittävimmistä. Globaalilla tasolla verkkokaupan osuuden vähittäiskaupan kokonaisuudessa ennakoidaan kasvavan nykyisestä 19,5 prosentin tasosta 21,8 prosenttiin vuoteen 2024 mennessä (Statista 2021).
Tämä osoittaa, että fyysisten myymälöiden rooli on edelleen merkittävä, mutta niiden täytyy panostaa asiakaskokemuksen elämyksellisyyteen ja vuorovaikutteisuuteen yhä voimakkaammin, mistä erilaisten in-store-palvelukonseptien yleistyminen päivittäistavarakaupassa on selkeä esimerkki. Uuden tutkimuksen mukaan brändin ”kulttuurista rikkautta” arvostavat kuluttajat vierailevat mieluummin kivijalkamyymälässä kuin verkkokaupassa.
Elämme useiden rinnakkaisten, monimutkaisten ja systeemisten kriisien aikaa. Pandemian rinnalla ilmastonmuutoksen, lajikadon ja luonnonresurssien ehtymisen vaikutukset ovat yhä konkreettisempia. Korona-ajan jälkeistä iloista 20-lukua on vaikea ennakoida, koska kuluttajan hedonismin rinnalla on huoli ympäristön tilasta. Yritykset eivät voi seurata tällaisia megatrendejä sivusta, vaan niiden täytyy ottaa kantaa, tuoda uusia ratkaisuja ja myös sopeutua uudenlaiseen todellisuuteen liiketoimintaympäristöissä. Kuluttajat arvostavat brändejä, jotka toimivat johdonmukaisesti ja merkityksellisesti paremman maailman puolesta. Epävakaina aikoina kuluttajat arvostavat myös brändien vakautta ja ystävällisyyttä. Vuonna 2022 yhä useampi yritys tulee korostamaan ympäristöllisen ja sosiaalisen vastuun teemoja läpi arvoketjun.
Ihmiset tekevät arjessa jatkuvasti erilaisia kulutuspäätöksiä. Osa niistä on rutiininomaisia, ja osa puolestaan harkittuja ja suunniteltuja. Kuluttaminen muuttuu tulevaisuudessa, mutta siinä on myös paljon pysyviä piirteitä. Ymmärtämällä kulutuskäyttäytymisen kehityssuuntia varmistat, että yrityksesi on asiakkaille relevantti myös tulevaisuudessa.
VTT:n Tulevaisuuden kuluttaja -tarjoama auttaa sinua tunnistamaan muutoksen merkit, osallistamaan edelläkävijäkuluttajia, ja kehittämään tulevaisuudenkestäviä tuotteita ja palveluita.
Perinteiset rakentamisen ja rakennetun ympäristön ratkaisut eivät enää riitä, kun tavoittelemme hiilineutraaliutta ja resurssitehokkuutta. Olemme siirtymässä kohti kestävää, joustavaa, energiatehokasta ja älykästä rakennettua ympäristöä. Sen avulla tulevaisuuden asumisesta tulee hiiletöntä – ja ihmiset voivat elää parempaa elämää.
Kestävä ja älykäs rakennettu ympäristö
Liiketoiminta, innovaatiot ja ennakointi
Aiheeseen liittyvät uutiset ja tarinat
Tieliikenteen käyttövoimamurros etenee, kuinka käy liikkuvien työkoneiden?
Uusi ilmailun tutkimuskeskus vauhdittamaan alan liiketoimintaa
Luontokadon ja ilmastokriisin ratkaisut voivat muuttaa omistajuutta
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022